Διατροφικές συνήθειες παιδιών σχολικής ηλικίας (6-12 ετών) στην post - covid εποχή και συσχέτιση τους με σωματομετρικά δεδομένα
Creators: name: Δημουλά, Ελένη Φωτίου
Publisher: name: Aristotle University of Thessaloniki
Year: 2023
Subjects: Διατροφικές συνήθειες
Παιδιά
Ελλάδα
Eating habits
Children
Greece

description: Εισαγωγή: Η πανδημία και οι περιορισμοί για την κοινωνική αποστασιοποίηση που σχετίζονται με τη νόσο από COVID-19 έχουν ανεπιθύμητα αποτελέσματα σε παιδιά και εφήβους. Στόχος της εργασίας ήταν να μελετηθούν οι διατροφικές συνήθειες και η συμπεριφορά γύρω από την κατανάλωση φαγητού σε παιδιά σχολικής ηλικίας δύο χρόνια μετά την έναρξη της πανδημίας COVID-19. Μέθοδοι: Η συλλογή των δεδομένων έγινε μέσα από τη χρήση ερωτηματολογίου συχνότητας κατανάλωσης τροφίμων και διατροφικών συνηθειών το οποίο διαμοιράστηκε σε δημοτικά σχολεία στην Καρδίτσα/ Ελλάδα. Αποτελέσματα: Στη μελέτη συμμετείχαν 132 παιδιά δημοτικού που διέμεναν σε πόλη. Από αυτά, 46 παιδιά είχαν υπερβάλλον βάρος ή/και παχυσαρκία, (23 παιδιά 6-9 ετών και 23 παιδιά &gt; 9 - 12 ετών). Από τα παραπάνω 46 παιδιά, τα 35 (31,2%) ήταν και παρέμειναν στην κατηγορία με υπερβάλλον βάρος και παχυσαρκία (ίδια κατάσταση), ενώ τα 11 (9,8%) ήταν φυσιολογικού βάρους πριν δύο χρόνια και απέκτησαν υπερβολικό βάρος. Ο αριθμός των γονέων που θεώρησαν ότι άλλαξαν οι διατροφικές συνήθειες των παιδιών τους κατά τη διάρκεια της πανδημίας ήταν 82 (65,2%). Η γνώμη αυτή σχετίστηκε σημαντικά με το φύλο του παιδιού (θεώρησαν ότι οι διατροφικές συνήθειες επηρεάστηκαν πολύ, εάν το παιδί ήταν κορίτσι). Σε 2 ομάδες τροφίμων πληρούνται οι κατευθυντήριες γραμμές κατανάλωσης (όσπρια και ξηροί καρποί, αυγό), σε 4 ομάδες, λόγω μικρότερων τιμών, δεν πληρούνται οι κατευθυντήριες γραμμές (δημητριακά, φρούτα και λαχανικά, ψάρι, βούτυρο και μαργαρίνη), σε 2 ομάδες (γαλακτοκομικά, λευκό κρέας) οι κατευθυντήριες γραμμές υπερβαίνονται κατά λίγο και σε 3 ομάδες τροφίμων κατά πολύ (κόκκινο κρέας, τυποποιημένα τρόφιμα, γλυκά και αναψυκτικά). Η κατανάλωση του αυγού διέφερε σημαντικά μεταξύ των δύο ηλικιακών ομάδων (6 -9 ετών και &gt; 9 – 12 ετών) (οι μικρότεροι μαθητές καταναλώνουν πιο συχνά αυγό). Καμία ομάδα τροφίμων, ούτε η ηλικία, έχουν στατιστικά σημαντική επίδραση στην εμφάνιση υπερβολικού βάρους-παχυσαρκίας. Συμπεράσματα: Οι αλλαγές στον τρόπο ζωής που προάγουν την παχυσαρκία κατά την πρώτη παιδική ηλικία είναι πρωταρχικός στόχος, προκειμένου να προληφθεί το υπέρβαρο και η παχυσαρκία στον έφηβο και στον ενήλικα. Ακόμα, οι προτροπές κατά της παχυσαρκίας οφείλουν να γίνονται κυρίως στους γονείς, στους οποίους να συνίσταται η ενεργός εμπλοκή, για την εγκατάσταση στα παιδιά θετικών συμπεριφορών σε θέματα φαγητού και άσκησης.
description: Introduction: The pandemic and social distancing restrictions associated with the COVID-19 disease, have had undesirable effects on children and adolescents. The aim of this study was to examine the eating habits and behavior patterns around the consumption of food in school children two years after the start of the COVID-19 pandemic. Methods: The data was collected by using a consumption frequency and eating habits questionnaire, which was distributed to primary schools in Karditsa/Greece. Results: In this study 132 urban-dwelling primary school children participated, out of which 46 children (23 children aged 6-9 years and 23 children aged &gt; 9-12 years) were obese. Out of the above 46 children, 35 (31.2%) were and remained obese (same situation), while 11 (9.8%) were of normal weight two years ago and became overweight. The number of parents who felt that their children's eating habits changed during the pandemic, was 82 (65,2%). This opinion was significantly related to the gender of their child (they believed that their child’s eating habits were greatly influenced if the child was a girl). In 2 food groups the consumption guidelines are met (legumes and nuts, egg), in 4 food groups the consumption guidelines are not met because of lower values against the recommended ones (cereals, fruits and vegetables, fish, butter and margarine), in 2 food groups (dairy, white meat) the guidelines are exceeded by little, while in 3 food groups are far exceeded (red meat, processed foods, sweets and soft drinks). The egg consumption differed significantly between the two age groups (6 -9 years and &gt;9 – 12 years) (younger students consume egg more often). Neither any food group, nor the age, have any statistical significance on overweight and obesity. Conclusions: Changes in obesity-prone lifestyles during early childhood are a primary target for the prevention of overweight and obesity in adolescence and adulthood. Furthermore, health policy interventions as well as pieces of advice against obesity must be addressed mainly to parents, who have to be instructed to be actively involved and establish positive attitudes towards food for their children.